Dette er en helt ok, ren, pen og enkel leilighet i tråd med beskrivelsen. Soverommene har helt greie senger og bra med skapplass. Madrassene var etter min mening litt for harde, men det er jo så individuelt hva man synes. Badet er helt greit, rent og pent. Kjøkkenet var enkelt utstyrt, men har det man trenger for å lage et måltid. Wifi var supert. Jeg savnet noen komfortable sittemøbler, og spisebordet var mer som et bar-bord med høye trekrakker enn et spisebord man kan kose seg rundt.
Lokaliseringen er helt utmerket. Et slitt "slitent" nabolag, men helt trygt og kurant. Ville ikke nølt å ha med barn. 10 minutter til subway (stasjon: Nostrand på G-line er nærmest). 20 minutter til Manhattan, men et godt alternativ er området Williamsburg mellom Nassau og Greenpoint (også på G-line). Der er det masse butikker, restauranter og trivelige områder á la Village på Manhattan.
Det er enkle butikker med mat, drikke, dagligvarer og frukt etc i gangavstand fra leiligheten. Vi klarte oss veldig godt uten bil.
Totalt sett var dette en helt ok, trygg og funksjonell leilighet som svarte til forventningene med et lite unntak for manglende gode sittemøbler.
Jeg traff aldri verten, Vinneth, så jeg har verken noe godt eller vondt å si om henne som person. Men etter epost-kommunikasjonen å dømme opplevde jeg henne mer som en usynlig, forretningsmessig utleier enn en personlig vert – til forskjell fra hva jeg har opplevd alle andre steder jeg har brukt Airbnb. Men jeg understreker: Det var ingen ting å utsette på informasjonen og utleieforholdet. Alt fungerte sømløst. Jeg leier gjerne leiligheten neste gang jeg drar til NY.